Charles Journet

Charles Journet (1891–1975) var en sveitsisk katolsk kardinal. Han var en ledende katolsk teolog. Han deltok på Annet Vatikankonsils siste sesjon. Han ble kreert til kardinal i 1965 av pave Paul VI.
Liv og virke
Prest
Charles Journet studerte katolsk teologi og filosofi ved presteseminaret i Fribourg. Den 15. juli 1917 ble han presteviet, og ble deretter prest i bispedømmet Lausanne, Genève og Fribourg. Fra 1924 til 1965 underviste han i dogmanikk ved seminaret i Fribourg, som han ledet som rektor en tid.Martin Klöckener: Der Internationale Rat der Christen und Juden und die Universität Fribourg. I: Konrad-Adenauer-Stiftung: Zeit zur Neu-Verpflichtung, 2009. Lest 9. august 2010

Han grunnla det teologiske tidsskriftet Nova et Vetera, og opparbeidet seg med årene et rykte som en teolog i verdensklasse.

Kardinal, titulærerkebiskop
I 1965 utnevnte pave Paul VI ham til titulærerkebiskop av Furnos Minor og kreerte ham til kardinaldiakon med titulærdiakoniet Santa Maria in Portico. Han ble ordinert til biskop av François Charrière, biskop av bispedømmet Lausanne, Genève og Fribourg; medkonsekratorer var Franz von Streng (1884–1970), biskop av Basel og Lugano, og biskop Louis-Séverin Haller (1895–1987), abbed av Saint-Maurice.

Charles Journet deltok på den siste sesjonen av Det andre Vatikankonsil. Til tross for denne korte deltakelse var Journet en ganske innflytelsesrik skikkelse ved konsilet. Han støttet opp om dokumentene  Dignitatis humanae og Nostra aetate og støttet også kirkens tradisjonelle lære om skilsmisse. 

Han støttet sw brasilianske sosialistenes leder Miguel Arraes, og protesterte da han ble fengslet av det brasilianske militære i 1960-årene.

Journet var nær venn av filosofen Jacques Maritain. Sammen med Maritain initierte han trosbekjennelsen til Guds folk, som ble presentert for pave Paul VI og publisert i 1968. Journet var et ledende medlem av kardinalkommisjonen som ble gitt i oppdrag av paven å lage et korrigerende tillegg til undervisningsarbeidet fra 1966 kjent som Den hollandske katekisme. 

I 1973 ble han utnevnt til kardinalprest pro hac vice, og beholdt sin titulærkirke.

Han døde som resultat av å ha glidd på isen og falt. I et kort notat som han etterlot som et testamente, erklærte han sin kjærlighet til Kirken. 

Etter sin død ble han gravlagt i karteuserklosteret Valsainte.

Hans saligkåringsprosess er under forberedelse.

 Verker 
 La place de saint Thomas d'Aquin dans la théologie, Semaine catholique (1921) 115-117; 134- 137; 155-157.
 Le problème du mal, Revue des Jeunes (1924) 120-130.
 Les indulgences, La Vie spirituelle 14 (1926) 250-254.
 Chronique sur le protestantisme, le libéralisme, la politique, Nova et Vetera 1 (1927) 66-87.
 La Légende du Grand Inquisiteur, Nova et Vetera 1 (1932) 77-100.
 Introduction à la théologie. Paris, 1947.
 L'Église du Verbe incarné, Essai de théologie spéculative. tomes I-III, Paris, Desclée de Brouwer, 1941, 1951, 1969.
 Vom Geheimnis der Gnade. Paulusverlag, Freiburg/Schweiz 1962.
 Die katholische Lehre über das Fegfeuer. Miriam Verlag, Jestetten 1990, ISBN 3-87449-211-7.
 Wie im Himmel so auf Erden. Meditationen über das Vaterunser. Adamas Verlag, Köln 2000, ISBN 3-925746-86-2.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1872-1960) *1916
 Erkebiskop Filippo Bernardini (1884-1954) *1933
 Biskop François Charrière (1893-1976) *1945
 Kardinal Charles Journet (1891-1945) *1965journet, lest 6. desember 2021

 Referanser 

 Eksterne lenker 
 Biografi på The Cardinals of the Holy Roman Church

Kategori:Sveitsiske kardinaler
Kategori:Sveitsiske katolske biskoper
Kategori:Deltakere på Andre Vatikankonsil
Kategori:Linjen Rebiba
Kategori:Personer fra Genève